Oficialusis leidinys L 203 , 10/08/2000 p. 0009 - 0028



Europos Parlamento ir Tarybos Direktyva2000/40/EB 2000 m. birželio 26 d. dėl valstybių narių įstatymų, reglamentuojančių transporto priemonių apsauginį priekio užkardą, suderinimo ir iš dalies pakeičianti Tarybos direktyvą 70/156/EEB EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos ekonominės bendrijos steigimo sutartį, ypač jos 95 straipsnį, atsižvelgdami į Komisijos pasiūlymą [1], atsižvelgdami į Ekonominių ir socialinių reikalų komiteto nuomonę [2], veikdami Sutarties 251 straipsnyje nustatyta tvarka [3], kadangi: (1) Gavusi Europos Parlamento sutikimą, Taryba Sprendimu 97/836/EB [4] leido Bendrijai prisijungti prie Jungtinių Tautų Europos ekonomikos komisijos (EEK) susitarimo dėl vienodų techninių reikalavimų dėl ratinių transporto priemonių, įrangos ir dalių, kurias galima įtaisyti ir (arba) naudoti ratinėse transporto priemonėse, ir dėl patvirtinimų, suteiktų šių reikalavimų pagrindu, tarpusavio pripažinimo sąlygų, sudarytos 1958 m. kovo 20 d. Ženevoje, su pakeitimais, padarytais 1995 m. spalio 16 d. (2) Prisijungdama prie minėto susitarimo Bendrija pasirašė tam tikrą reglamentų, parengtų pagal šį susitarimą, sąrašą. Sąraše yra JT/EEK reglamentas Nr. 93 [5]. (3) Siekiant sumažinti avarijų Europos keliuose aukų skaičių būtina į EB tipo patvirtinimo tvarką, nustatytą Tarybos direktyva 70/156/EEB [6] nedelsiant įtraukti priemones, numatytas JT/EEK reglamente Nr. 93, kad būtų sustiprinta keleivinėmis transporto priemonėmis ir lengvaisiais furgonais važiuojančių asmenų apsauga nuo sužeidimo susidūrus su sunkiųjų krovininių transporto priemonių priekiais ir kad tokių įtaisų bei transporto priemonių, kuriose įrengti tokie įtaisai, gamintojai galėtų gauti EB tipo patvirtinimą, jei tenkinami to reglamento techniniai reikalavimai. (4) Pagal subsidiarumo ir proporcingumo principus, išdėstytus Sutarties 5 straipsnyje, valstybės narės dėl siūlomų susijusio sektoriaus veiksmų masto ir poveikio negali reikiamai įgyvendinti šios direktyvos tikslų, todėl Bendrija gali juos geriau įgyvendinti. Ši direktyva apima tik tai, kas būtina šiam tikslui pasiekti, t. y. EB tipo patvirtinimą. (5) Ši direktyva yra viena iš atskirų direktyvų, kurių reikalavimus būtina vykdyti siekiant laikytis EB tipo patvirtinimo tvarkos. Vadinasi, šiai direktyvai taikomos Direktyvos 70/156/EEB nuostatos dėl transporto priemonių, transporto priemonių sistemų, sudėtinių dalių ir pavienių techninių mazgų. (6) Atsižvelgiant į didelį avarijų, į kurias patenka didesnės nei 3,5 t masės krovininės transporto priemonės, skaičių ir siekiant didinti kelių eismo saugumą, nuostatos dėl tokių transporto priemonių turėtų būti padarytos privalomos šia direktyva nelaukiant, kol bus papildyta EB tipo patvirtinimo tvarka šiai transporto priemonių kategorijai. (7) Vadinasi, Direktyva 70/156/EEB turėtų būti iš dalies pakeista, PRIĖMĖ ŠIĄ DIREKTYVĄ: 1 straipsnis Šioje direktyvoje: "transporto priemonė" yra bet kokia transporto priemonė, kaip apibrėžta Direktyvos 70/156/EEB II priedo A dalyje; "apsauginis priekio užkardas" yra apsauginis priekio įtaisas, kuris yra numatytas kaip transporto priemonės dalis ir gali būti patvirtintas kaip atskiras techninis mazgas pagal Direktyvos 70/156/EEB 2 straipsnį. 2 straipsnis 1. Nuo 2001 m. rugpjūčio 10 d. arba, jei paskelbiama po 2001 m. vasario 10 d., kaip yra paminėta 3 straipsnyje, — praėjus šešiems mėnesiams po paskelbimo dienos valstybė narė neturi teisės jokiu pagrindu, susijusiu su transporto priemonės apsauginiu priekio užkardu: a) atsisakyti suteikti EB tipo patvirtinimą arba nacionalinį tipo patvirtinimą transporto priemonės tipui arba apsauginiam priekio užkardui kaip atskiram techniniam mazgui arba b) drausti registruoti, parduoti ar pradėti eksploatuoti transporto priemones ar apsauginius priekio užkardus kaip atskirus techninius mazgus; jei šios transporto priemonės ar atskiri mazgai tenkina šios direktyvos reikalavimus. 2. Nuo 2003 m. rugpjūčio 10 d. valstybės narės jokiu pagrindu, susijusiu su apsauginiu priekio užkardu: a) nebesuteikia EB tipo patvirtinimo ar nacionalinio tipo patvirtinimo transporto priemonės tipui ar apsauginiam priekio užkardui kaip atskiram techniniam mazgui; b) atsisako leisti registruoti, parduoti ar pradėti eksploatuoti naujas transporto priemones ar naujus apsauginius priekio užkardus kaip atskirus techninius mazgus, jei nesilaikoma šios direktyvos reikalavimų. 3. EB tipo patvirtinimą reguliuojančios administracinės nuostatos išdėstytos I priede. Šios direktyvos apimtis ir techniniai reikalavimai, kuriuos reikia įvykdyti norint gauti EB tipo patvirtinimą, nurodyti II priede. 3 straipsnis Jungtinių Tautų Europos ekonomikos komisijos reglamentas Nr. 93 paskelbiamas Europos Bendrijų oficialiajame leidinyje dieną iki 2001 m. vasario 10 dienos. 4 straipsnis Direktyva 70/156/EEB iš dalies keičiama taip: 1. I priedas iš dalies keičiamas taip: a) 2.3.4 punktas pakeičiamas tokiu punktu: "2.3.4. Pačiame priekyje esančios ašies (matuojant ties tolimiausia padangų dalimi neskaitant padangų atsikišimo prie žemės) plotis:…" b) įterpiami šie punktai: "9.22. Apsauginis priekio užkardas 9.22.1. Transporto priemonės dalių, susijusių su apsauginiu priekio užkardu, brėžinys, t. y. transporto priemonės ir (arba) važiuoklės brėžinys, kuriame pažymėta plačiausios priekinės ašies padėtis ir sumontavimas, apsauginio priekio užkardo montažo ir (arba) įtaisymo brėžinys. Jei apsauginis priekio užkardas nėra specialus įtaisas, tuomet brėžinys turi aiškiai parodyti, jog išlaikyti reikiami matmenys:… 9.22.2. Specialaus įtaiso atveju — išsamus apsauginio priekio užkardo aprašymas ir (arba) brėžinys (įskaitant montažą ir įtaisymą) arba, jei patvirtinta kaip atskiras techninis mazgas, tipo patvirtinimo numeris:…". 2. V priedas iš dalies keičiamas taip: a) I dalyje pridedamas toks punktas: "Pavadinimas | Direktyva Nr. | Oficialusis leidinys | Taikymas | M1 | M2 | M3 | N1 | N2 | N3 | O1 | O2 | O3 | O4 | 57. Apsauginis priekio užkardas | 2000/40/EB | L 203, 2000 8 10, p. 9 | | | | | X | X" | | | | | b) II dalyje pridedamas toks punktas: "Pavadinimas | Pagrindinio reglamento Nr. | Dalinio pakeitimo serija | Papildymas | Klaidų taisymas2 | 57. Apsauginis priekio užkardas | 93 | — | — | —" | 5 straipsnis 1. Valstybės narės priima įstatymus ir kitus teisės aktus, kurie, įsigalioję iki 2001 m. rugpjūčio 10 d., įgyvendina šią direktyvą. Tačiau, jei paskelbiama po 2001 m. vasario 10 d., kaip yra paminėta 3 straipsnyje, valstybės narės įvykdo šį įpareigojimą per šešis mėnesius nuo paskelbimo dienos. Apie tai jos nedelsdamos praneša Komisijai. Valstybės narės taiko šias priemones nuo 2001 m. rugpjūčio 10 d. arba, jei paskelbiama po 2001 m. vasario 10 d., kaip yra paminėta 3 straipsnyje, — pradeda taikyti praėjus šešiems mėnesiams nuo paskelbimo dienos. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų (pagrindinių) nacionalinių teisės aktų nuostatų tekstus. 6 straipsnis Ši direktyva įsigalioja jos paskelbimo Europos Bendrijų oficialiajame leidinyje dieną. 7 straipsnis Ši direktyva skirta valstybėms narėms. Priimta Liuksemburge, 2000 m. birželio 26 d. Europos Parlamento vardu Pirmininkas N. Fontaine Tarybos vardu Pirmininkas J. Coelho [1] OL C 89, 1999 3 30, p. 11. [2] OL C 209, 1999 7 22, p. 8. [3] Europos Parlamento 1999 10 27 nuomonė (OL C 154, 2000 6 5, p. 50), Tarybos bendroji pozicija 2000 3 27 (OL C 178, 2000 6 27, p. 1) ir Europos Parlamento 2000 5 17 sprendimas. [4] OL L 346, 1997 12 17, p. 78. [5] JT Europos ekonomikos komisija, dokumentas E/EEK/324. [6] OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 98/91/EB (OL L 11, 1999 1 16, p. 25). -------------------------------------------------- PRIEDŲ SĄRAŠAS I PRIEDAS: | EB tipo patvirtinimo administracinės nuostatos | 1 priedėlis. | Informacinis dokumentas apie apsauginio priekio užkardo kaip atskiro techninio mazgo EB tipo patvirtinimą | 2 priedėlis. | Informacinis dokumentas apie transporto priemonės EB tipo patvirtinimą, kai yra įmontuoti apsauginiai priekio užkardai, kuriems tipo patvirtinimas suteiktas kaip atskiriems techniniams mazgams | 3 priedėlis. | Informacinis dokumentas apie transporto priemonės EB tipo patvirtinimą jos apsauginio priekio užkardo atžvilgiu | 4 priedėlis. | Pavyzdinis EB tipo patvirtinimo liudijimas (patvirtinantis apsauginio priekio užkardo kaip atskiro techninio mazgo tipą) | 5 priedėlis. | Pavyzdinis EB tipo patvirtinimo liudijimas (patvirtinantis transporto priemonės tipą, kai yra įmontuoti apsauginiai priekio užkardai kaip atskiri techniniai mazgai) | 6 priedėlis. | EB tipo patvirtinimo liudijimas (patvirtinantis transporto priemonės tipą jo priekio apsaugos atžvilgiu). | 7 priedėlis. | EB tipo patvirtinimo ženklo pavyzdys | II PRIEDAS. | Apimtis ir techniniai reikalavimai | -------------------------------------------------- I PRIEDAS EB TIPO PATVIRTINIMO ADMINISTRACINĖS NUOSTATOS 1. TIPO PATVIRTINIMO PARAIŠKA 1.1. Paraiška dėl apsauginio priekio užkardo kaip atskiro techninio mazgo EB tipo patvirtinimo. 1.1.1. Apsauginio priekio užkardo gamintojas pateikia paraišką dėl apsauginio priekio užkardo, laikomo atskiru techniniu mazgu, kaip apibrėžta Direktyvos 70/156/EEB 2 straipsnyje, EB tipo patvirtinimo pagal Direktyvos 70/156/EEB 3 straipsnio 4 dalį. 1.1.2. Informacinio dokumento pavyzdys pateiktas 1 priedėlyje. 1.1.3. Techninei tarnybai, atsakingai už tipo patvirtinimo bandymų atlikimą, pateikiamas tipinis tvirtintino įtaiso pavyzdys. Tarnyba gali paprašyti pateikti dar vieną pavyzdį, jei laiko tai reikalinga. Ant pavyzdžių turi būti aiškiai ir neištrinamai pažymėtas pareiškėjo firmos ar prekės ženklas ir tipo pavadinimas. 1.2. Paraiška dėl transporto priemonės EB tipo patvirtinimo, kai yra įmontuotas apsauginis priekio užkardas, kuris gavo tipo patvirtinimą kaip atskiras techninis mazgas. 1.2.1. Transporto priemonės gamintojas pateikia paraišką dėl EB tipo patvirtinimo pagal Direktyvos 70/156/EEB 3 straipsnio 1 dalį. 1.2.2. Informacinio dokumento pavyzdys pateiktas 2 priedėlyje. 1.2.3. Techninei tarnybai, atsakingai už tipo patvirtinimo bandymų atlikimą, pateikiamas tvirtintinos transporto priemonės ir apsauginio priekio užkardo, kuris gavo tipo patvirtinimą kaip atskiras techninis mazgas, tipinis pavyzdys. 1.3. Paraiška dėl EB transporto priemonės EB tipo patvirtinimo jos apsauginio priekio užkardo atžvilgiu. 1.3.1. Transporto priemonės gamintojas pateikia paraišką dėl EB tipo patvirtinimo pagal Direktyvos 70/156/EEB 3 straipsnio 1 dalį. 1.3.2. Informacinio dokumento pavyzdys pateiktas 3 priedėlyje. 1.3.3. Techninei tarnybai, atsakingai už tipo patvirtinimo bandymų atlikimą, pateikiamas tipinis tvirtintinos transporto priemonės pavyzdys. 2. EB TIPO PATVIRTINIMO SUTEIKIMAS 2.1. Jei susiję reikalavimai įvykdyti, suteikiamas EB tipo patvirtinimas pagal Direktyvos 70/156/EEB 4 straipsnio 3 dalį ir, jei tinkama, 4 dalį. 2.2. EB tipo patvirtinimo liudijimo pavyzdys pateikiamas: 2.2.1. apsauginio priekio užkardo kaip atskiro techninio mazgo — 4 priedėlyje; 2.2.2. transporto priemonės tipui, kai yra įtaisytas apsauginis priekio užkardas, kuris gavo tipo patvirtinimą kaip atskiras techninis mazgas — 5 priedėlyje; 2.2.3. transporto priemonės tipui jos apsauginio priekio užkardo atžvilgiu — 6 priedėlyje. 2.3. Kiekvienam patvirtintam apsauginio priekio užkardo tipui ar transporto priemonės tipui skiriamas patvirtinimo numeris pagal Direktyvos 70/156/EEB VII priedą. Valstybė narė negali skirti to paties numerio kitam apsauginiam priekio užkardo tipui ar kitam transporto priemonės tipui. 3. TECHNINIŲ MAZGŲ EB TIPO PATVIRTINIMO ŽENKLAI 3.1. Kiekvienas apsauginis priekio užkardas, atitinkantis pagal šią direktyvą patvirtintą tipą kaip atskiras techninis mazgas, turi būti pažymėtas EB tipo patvirtinimo ženklu. 3.2. Šį ženklą sudaro stačiakampis, kurio viduje yra raidė "e" ir tipo patvirtinimą suteikusios valstybės narės skiriamasis numeris: 1 Vokietija 2 Prancūzija 3 Italija 4 Nyderlandai 5 Švedija 6 Belgija 9 Ispanija 11 Didžioji Britanija 12 Austrija 13 Liuksemburgas 17 Suomija 18 Danija 21 Portugalija 23 Graikija 24 Airija Prie stačiakampio turi būti "bazinis patvirtinimo numeris", esantis tipo patvirtinimo numerio, minimo Direktyvos 70/156/EEB VII priede, 4 dalyje, o prieš jį — du skaitmenys, žymintys eilės numerį, priskirtą naujausiam svarbiam Direktyvos 2000/40/EB techniniam daliniam pakeitimui EB tipo patvirtinimo suteikimo dieną. Šioje direktyvoje eilės numeris yra 00. 3.3. EB tipo patvirtinimo numeris turi būti pritvirtintas prie apsauginio priekio užkardo taip, kad būtų neištrinamas ir aiškiai matomas netgi tada, kai užkardas įtaisytas į transporto priemonę. 3.4. EB tipo patvirtinimo pavyzdys parodytas 7 priedėlyje. 4. TIPO MODIFIKACIJOS IR PATVIRTINIMŲ KEITIMAS 4.1. Jei pagal šią direktyvą patvirtinta transporto priemonė modifikuojama, taikomos Direktyvos 70/156/EEB 5 straipsnio nuostatos. 5. GAMYBOS ATITIKTIS 5.1. Gamybos atitikčiai užtikrinti įgyvendinamos priemonės, numatytos Direktyvos 70/156/EEB 10 straipsnyje. -------------------------------------------------- 1 priedėlis +++++ TIFF +++++ -------------------------------------------------- 2 priedėlis +++++ TIFF +++++ +++++ TIFF +++++ [1] Punktų numeriai ir išnašos šiame informaciniame dokumente atitinka numerius ir išnašas Direktyvos 70/156/EEB I priede. Punktai, neturintys reikšmės šiai direktyvai, praleisti. -------------------------------------------------- 3 priedėlis +++++ TIFF +++++ +++++ TIFF +++++ [1] Punktų numeriai ir išnašos šiame informaciniame dokumente atitinka numerius ir išnašas Direktyvos 70/156/EEB I priede. Punktai, neturintys reikšmės šiai direktyvai, praleisti. -------------------------------------------------- 4 priedėlis +++++ TIFF +++++ +++++ TIFF +++++ -------------------------------------------------- 5 priedėlis +++++ TIFF +++++ +++++ TIFF +++++ -------------------------------------------------- 6 priedėlis +++++ TIFF +++++ +++++ TIFF +++++ -------------------------------------------------- 7 priedėlis +++++ TIFF +++++ Apsauginis priekinis užkardas su aukščiau pateiktu EB patvirtinimo ženklu yra užkardas, remiantis šia direktyva patvirtintas Vokietijoje (e 1), bazinis patvirtinimo numeris 2439. Nurodyti skaičiai yra tik kaip pavyzdžiai. -------------------------------------------------- II PRIEDAS APIMTIS IR TECHNINIAI REIKALAVIMAI 1. APIMTIS 1.1. Ši direktyva taikoma: 1.1.1. apsauginiams priekio užkardams kaip atskiriems techniniams mazgams, skirtiems įtaisyti į N2 ir N3 kategorijų transporto priemones [1]; 1.1.2. N2 ir N3 kategorijų transporto priemonėms, kuriose įmontuoti apsauginiai priekio užkardai, kurie yra gavę tipo patvirtinimą kaip atskiri techniniai mazgai; 1.1.3. N2 ir N3 kategorijų transporto priemonėms jų apsauginių priekio užkardų atžvilgiu. 1.2. N2 kategorijos transporto priemonės, kurių masė neviršija 7,5 tonų, turi tenkinti tik 400 mm atstumo iki žemės reikalavimą, kaip nurodyta šioje direktyvoje. 1.3. Šios direktyvos reikalavimai netaikomi: 1.3.1. N2 ir N3 kategorijų visureigėms transporto priemonėms; 1.3.2. tokioms transporto priemonėms, kurių naudojimas nesuderinamas su apsauginiu priekio užkardu. 2. APIBRĖŽIMAI Šioje direktyvoje: 2.1. transporto priemonės "maksimali masė" reiškia techniškai leidžiamą didžiausią masę su kroviniu kaip apibrėžta Direktyvos 70/156/EEB I priedo 2.8 punkte; 2.2. "nepakrauta transporto priemonė" reiškia veikiančią transporto priemonę, kurios masė nustatyta pagal Direktyvos 70/156/EEB I priedo 2.6 punktą; 2.3. "apsauginio priekio užkardo tipas" reiškia apsauginius priekio užkardus, kurie savo esminėmis ypatybėmis, tokiomis kaip forma, matmenys, tvirtinimas, medžiagos ir žymėjimai nesiskiria nuo nurodytųjų I priedo 1.1.3 punkte; 2.4. "priekio apsauga" reiškia, kad transporto priemonės priekyje yra: specialus apsauginis priekio užkardas arba kėbulo, važiuoklės dalys ar kitos sudėtinės dalys, kurias dėl jų formos ir ypatybių galima laikyti atliekančiomis apsauginio priekio užkardo funkciją; 2.5. "transporto priemonės tipas" reiškia transporto priemones, iš esmės nesiskiriančias tokiais požiūriais, kaip: 2.5.1. pačiame priekyje esančios ašies plotis matuojant ties tolimiausia padangų dalimi neskaitant padangų atsikišimo prie žemės; 2.5.2. transporto priemonės priekinės dalies struktūra, matmenys, forma ir medžiagos, kiek jos susijusios su šios direktyvos tam tikros dalies reikalavimais; 2.5.3. transporto priemonėje įtaisytas apsauginis priekio užkardas; 2.5.4. transporto priemonės tipo didžiausia masė. 3. TECHNINIAI REIKALAVIMAI Techniniai reikalavimai, kurie turi būti įvykdyti norint gauti tipo patvirtinimą pagal šią direktyvą, išdėstyti 6, 8 ir 10 paragrafuose ir JT/EEK reglamento Nr. 93 5 priede, su šiomis išimtimis: 3.1. 8.2 punkte terminas "1 priede esantis pranešimo dokumentas" turi būti laikomas "1 priedo 5 priedėlyje esančia EB tipo patvirtinimo liudijimas"; 3.2. 8.3 punkte žodžiai skliausteliuose "(1 priedas, 9 punktas)" turi būti laikomi žodžiais "(I priedas, 4 priedėlis, papildymas, 1.4 punktas)"; 3.3. 8.6 punkte žodžiai skliausteliuose "(1 priedas, 8 punktas)" turi būti laikomi žodžiais "(I priedas, 1 priedėlis, 2.3 punktas)"; 3.4. V priedo 3.5.1 punkte žodžiai "paraiškoms pagal III dalį" turi būti laikomo žodžiais "paraiškoms pagal I priedo 1.3 punktą". [1] Kaip apibrėžta Direktyvos 70/156/EEB II priedo A skyriuje. --------------------------------------------------